Na temelju članka 24. Zakona o predškolskom odgoju i obrazovanju („NN“ broj 10/1997., 107/2007, 94/2013, 98/2019, 57/2022), članka 11. Pravilnika o radu Dječjeg vrtića Tići Vrsar, (KLASA: 601-01/23- 01/2, URBROJ: 2163-40-2/04-23-14 od 22.02.2023.), Izmjene i dopune pravilnika o radu Dječjeg vrtića Tići Vrsar (KLASA: 601-01/23-01/2, URBROJ: 2163-40-2/04-23-2 od 19.05.2023.), članka 38. Statuta Dječjeg vrtića Tići Vrsar („SNOV“ broj 11/22) i Odluke Upravnog vijeća Dječjeg vrtića Tići Vrsar, KLASA:112-01/23-01/51 URBROJ: 2163-40-2/04-23-1 od 29.11.2023, ravnateljica Dječjeg vrtića Tići Vrsar objavljuje

**JAVNI** **NATJEČAJ**

**Administrativno-računovodstveni radnik/ica na neodređeno, puno radno vrijeme zbog upražnjenog radnog mjesta – 1 izvršitelj.**

UVJETI:

Uvjeti prema čl. 24. i čl. 25. Zakona o predškolskom odgoju i obrazovanju („NN“.br.10/97,107/07 i 94/13), i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („NN“ 133/97)

Za oglašeno radno mjesto mogu se prijaviti osobe oba spola koje ispunjavaju propisane uvjete:

* srednju stručnu spremu (SSS) ekonomskog smjera
* probni rad 90 dana

Prednost ostvaruju kandidati koji ispunjavaju sljedeće uvjete:

* poznavanje rada na osobnom računalu
* radno iskustvo u struci
* poznavanje proračunskog računovodstva

Uz **vlastoručno potpisanu prijavu** na natječaj kandidat mora priložiti sljedeće dokumente u preslici:

1. životopis,
2. presliku dokaza o stečenoj stručnoj spremi,
3. presliku osobne iskaznice,
4. presliku vozačke dozvole,
5. dokaz o hrvatskom državljanstvu (preslika domovnice/ e-domovnice)
6. dokaz o radnom stažu (elektronički zapis iz evidencije HZMO-a) ne stariji od 30  dana,
7. uvjerenje nadležnog suda (ne stariji od dana objave natječaja) da se protiv kandidata ne vodi kazneni postupak,
8. uvjerenje nadležnog suda (ne stariji od dana objave natječaja) da se protiv kandidata ne vodi prekršajni postupak,
9. dokaz o ispunjavanju uvjeta iz čl. 102. Zakona o hrvatskim braniteljima iz Domovinskog rata i članovima njihovih obitelji, a sve sukladno „Popisu dokaza za ostvarivanje prava prednosti pri zapošljavanju“ objavljenom na poveznici <https://branitelji.gov.hr/zaposljavanje-843/843>

Osobe koje prema posebnim propisima ostvaruju pravo prednosti, moraju se u prijavi pozvati na to pravo, točnije uz prijavu priložiti svu propisnu dokumentaciju prema posebnom zakonu. Kandidati koji mogu ostvariti pravo prednosti pri zapošljavanju sukladno članku 102. Zakona o braniteljima iz Domovinskog rata i članova njihovih obitelji („Narodne novine“ broj 121/17, 98/19, 84/21), dužni su se **u prijavi na natječaj pozvati na to pravo** te imaju prednost u odnosu na ostale kandidate samo pod jednakim uvjetima.

Poslodavac zadržava pravo poništenja natječaja bez dodatnog obrazloženja.

Nepotpune i nepravodobne prijave neće se razmatrati. Urednom prijavom smatrat će se pravovremena prijava kandidata/kinje koja ispunjava formalne uvjete natječaja te koja sadrži sve tražene podatke i priloge.

Rok za podnošenje prijava na natječaj iznosi osam (8) dana od dana objave natječaja.

O rezultatima provedenog natječaja kandidati će biti obaviješteni u roku od 45 dana od dana isteka roka za podnošenje prijave.

Odluku o odabiru kandidata za zasnivanje radnog odnosa donosi Upravno vijeće Dječjeg vrtića Tići Vrsar, a bit će objavljena na oglasnoj ploči Dječjeg vrtića Tići Vrsar i mrežnim stranicama Dječjeg vrtića Tići.

Ugovor o radu sklapa se uz probni rok u trajanju od dva mjeseca.

Natječaj će biti objavljen na oglasnoj ploči, mrežnoj stranici Dječjeg vrtića Tići Vrsar i oglasnim pločama Hrvatskog zavoda za zapošljavanje.

Predajom prijave na natječaj smatra se da je kandidat koji bude izabran na natječaju dao suglasnost da se njegovi osobni podaci (ime i prezime) objave u Odluci o odabiru kandidata za zasnivanje radnog odnosa koja će se objaviti na oglasnoj ploči i mrežnim stranicama Dječjeg vrtića Tići Vrsar.

Prijave s dokazima o ispunjavanju uvjeta dostaviti na adresu:

**Dječji vrtić Tići Vrsar**

**Aldo Negri 46**

**52450 Vrsar**

**s naznakom „NATJEČAJ-ADMINISTRATIVNO-RAČUNOVODSTVENI RADNIK“.**

KLASA: 112-01/23-01/51

URBROJ: 2163-40-2/04-23-2

Vrsar-Orsera, 30.11.2023.

RAVNATELJICA

 Manuela Janko, v.r.